Naix l’Aula d’Ecologia i Paisatge en l’IES Vicent Andrés Estellés
2025-07-24

L’IES Vicent Andrés Estellés compta amb una nova aula permanent d’Ecologia i Paisatge i naix com una de les línies fortes del projecte actual de la direcció del centre educatiu, el qual aspira a convertir-se en un referent didàctic a la Comunitat Valenciana.

Per a celebrar la creació d’aquesta línia basada en l’ecologia i el paisatge, el passat 9 de febrer va tindre lloc la plantació d’una olivera. L’exemplar, de nom ‘Atenea’, ha sigut donada a l’institut de Burjassot per part dels Vivers Municipals del Saler. L’Associació de Famílies d’Alumnat (AFA) de l’Estellés ha subvencionat el transport de l’olivera i, per a la seua plantació, es va comptar amb la presència de dos membres de l’AFA, Tere Jordan i Xaro Soriano. A més, també va assistir l’enginyer i paisatgista, Rafael Rodríguez qui, a més, va assessorar els nous propietaris i cuidadors d’Atenea sobre la seua atenció i cures.